Diari Oficial de la Generalitat Valenciana


Sumari del DOGV 7748, del 29-03-2016 (2016/1893)

RESOLUCIÓ d'11 de març de 2016, de la Subdirecció General de Relacions Laborals de la Direcció General de Treball i Benestar Laboral, per la qual es disposa el registre i publicació de l'Acord sobre revisió salarial definitiva per a l'any 2015 i provisional per a l'any 2016 en el Conveni col·lectiu de derivats del ciment de la Comunitat Valenciana (Codi 25845543481553).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7748

Data del DOGV
:   29-03-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/1893


Data del document
:   11-03-2016

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * conveni col·lectiu

RESOLUCIÓ d'11 de març de 2016, de la Subdirecció General de Relacions Laborals de la Direcció General de Treball i Benestar Laboral, per la qual es disposa el registre i publicació de l'Acord sobre revisió salarial definitiva per a l'any 2015 i provisional per a l'any 2016 en el Conveni col·lectiu de derivats del ciment de la Comunitat Valenciana (Codi 15572934781634). [2016/1893]  
Vista l'acta de l'Acord sobre revisió salarial definitiva per a l'any 2015 i provisional per a l'any 2016 en el Conveni col·lectiu de derivats del ciment de la Comunitat Valenciana, subscrit, d'una part, per les entitats empresarials APECC, FEDCAM, ANHEFOP i l'Associació Valenciana d'Empreses de Prefabricats de Formigó, i d'una altra, pels sindicats Federació de Construcció i Serveis de CCOO PV i MCA-UGT-PV, i de conformitat amb el que disposa l'article 90, apartats 2 i 3, del Reial Decret Legislatiu 1/1995, de 24 de març, Text Refós de la Llei de l'Estatut dels Treballadors; l'article 2 del Reial Decret 713/2010, de 28 de maig, sobre registre i depòsit de convenis i acords col·lectius de treball, i l'article 3 de l'Ordre 37/2010, de 24 de setembre, per la qual es crea el Registre de la Comunitat Valenciana de Convenis i Acords Col·lectius de Treball, aquesta Subdirecció General de Relacions Laborals, d'acord amb les competències transferides segons el Reial Decret 4105/82, de 29 de desembre, resol:  
  
  
Primer  
Ordenar que s'inscriga en el Registre de la Comunitat Valenciana de Convenis i Acords Col·lectius de Treball, amb notificació a la Comissió Negociadora, i depòsit del text de l'acta.  
  
Segon  
Disposar que es publique en el Diari Oficial de la Comunitat Valenciana.  
  
València, 11 de març de 2016.- El subdirector general de Relacions Laborals: Juan Ignacio Soler Tormo.  
  
  
  
ACTA DE LA COMISSIÓ MIXTA PARITÀRIA DEL CONVENI AUTONÒMIC DEL SECTOR DE DERIVATS DEL CIMENT DE LA COMUNITAT VALENCIANA 2013-2016  
  
València, a les 11.00 hores del dia 26 de febrer de 2016, es reuneixen als locals de CCOO Construcció i Serveis PV, situats a la plaça de Nàpols i Sicília, núm. 5, de València, prèviament citades, les representacions empresarials i sindicals legitimades per a aquest acte que s'indiquen a continuació:  
  
Representació empresarial Representació sindical  
  
  
Per Associació Valenciana d'Empreses de Prefabricats de Formigó:  
Juan Bautista Gadea Sanchis  
  
Per ANEFHOP:  
José M. Carrau Criado  
  
Per APECC:  
David Ruiz Sánchez  
Ramón Arenós Ripollés  
  
Per FEDCAM:  
Vicente Cerezo Novejarque Per MCA-UGT:  
Miguel Sebastián Ara  
Eduard Gómez Signes  
Juan José Escrig Gil  
Emilio Espert Sánchez  
  
Per Federació de Construcció i Serveis de CCOO  
Mariano Luján Novella  
Atilano Escobar Iniesta  
José Manuel Cabeza Gual  
Juan Carlos Moreno Álvarez  
Miguel Oliver Barona  
Cristóbal Díaz Núñez  
Miguel Montalbán Gámez  
Pedro Almansa Santos  
  
  
Els presents formen part de la Comissió Mixta Paritària d'Interpretació del Conveni Autonòmic del Sector de Derivats del Ciment de la Comunitat Valenciana, i segons el que estableix l'article 14.1.e tenint en compte els criteris establits en la disposició final primera, punt b, d'aquest conveni col·lectiu,  
  
ACORDEN  
  
Primer. Una vegada conegut que l'increment del producte interior brut (PIB) de l'any 2015 ha quedat establit en un 3,20 %, cal incrementar les taules salarials de les províncies de Castelló, València i Alacant en un 1,00 %.  
Segon. Com a resultat de l'aplicació del punt anterior s'adjunten a aquesta acta les taules revisades de 2015 per a les províncies d'Alacant, Castelló i València, amb efectes d'1 de gener de 2015 i que serviran de base per a determinar el salari previst per a 2016 en la província d'Alacant.  
Tercer. En aplicació de l'article 54 del conveni autonòmic de derivats del ciment de la Comunitat Valenciana, es procedeix a incrementar el plus d'acostament en les taules de Castelló i València, amb el càlcul descrit en l'esmentat article, que s'integra en les taules de salaris i configura el salari previst per a 2016 en aquestes dos províncies, que igualment s'adjunten.  
Quart. Així mateix, segons el que estableix la disposició transitòria primera del mencionat conveni, els endarreriments derivats d'aplicar-les hauran de fer-se efectius com a màxim als 30 dies de la publicació en el DOCV de la present acta.  
Cinqué. S'acorda igualment remetre aquesta acta amb el seu annex a la Conselleria d'Economia, Indústria, Turisme i Ocupació perquè siga registrada i publicada en el Diari Oficial de la Comunitat Valenciana, i a aquest efecte es faculta Miguel Montalbán Gámez, amb DNI núm. 81116897T, per a realitzar els tràmits pertinents.  
  
I sense més assumptes a tractar, una vegada llegida la present acta i firmada per un representant de cada organització, s'alça la sessió a les 13.00 hores del dia al principi indicat.  
  
Per Federació de Construcció i Serveis de CCO  
Per MCA-UGT  
Per ANEFHOP  
Per FEDCAM  
Per Associació Valenciana d'Empreses de Prefabricats de Formigó  
Per APECC